**Izziņa par atzinumos sniegtajiem iebildumiem**

## Ministru kabineta rīkojuma projekts “Par valsts nekustamā īpašuma Karlīnes ielā 38, Ventspilī, nodošanu Ventspils pilsētas pašvaldības īpašumā (VSS-987)

nosaukums precizēts uz

|  |  |
| --- | --- |
| **Informācija par elektronisko saskaņošanu:**  Datums: | 14.06.2021. nosūtīts 5 dienu elektroniskai saskaņošanai. |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 07.12.2020. atzinums Nr. 1-9.1/1317 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem e-saskaņošanā vienošanās nav panākta - nav**

|  |  |  |  |  |  |
| --- | --- | --- | --- | --- | --- |
| **Nr.  p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | **Saskaņošanai nosūtītā projekta redakcija (konkrētā punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
| 1. | *Rīkojuma projekta anotācija*  . | **Tieslietu ministrija par projekta sākotnējās ietekmes novērtējuma ziņojumu izsaka šādus iebildumus:**  Projekta anotācijas I sadaļas 2. punkta 5. un 6. lapaspusē norādīts: "VNĪ 20.03.2020. ir saņēmusi uz valsts zemes vienības Karlīnes ielā 38, Ventspilī, esošā būvju īpašuma 1/3 domājamās daļas īpašnieces atsavināšanas iesniegums ar lūgumu atļaut izpirkt pilnā apjomā visu zemes gabalu, kas atrodas zem būvēm  Saskaņā ar Ministru kabineta 2011. gada 1. februāra noteikumu Nr.109 “Kārtība, kādā atsavināma publiskas personas manta” 8.7. punktu, atsavināšanas ierosinājumu atsaka izskatīt, ja atsavināšanas ierosinājumu iesniegusi persona, kura ir norādīta likuma 4. panta ceturtās daļas 3., 4. un 9. punktā, bet neviena no zemesgrāmatā ierakstītajām ēkām (būvēm) dabā neeksistē. Ņemot vērā, ka VNĪ rīcībā nav pašvaldības būvvaldes izdots dokuments, kas apliecina dzīvojamās mājas neesamību apvidū, kā arī ievērojot to, ka zemesgrāmatas ir visiem pieejamas un to ierakstiem ir publiska ticamība un saskaņā ar ierakstiem Ventspils pilsētas zemesgrāmatas nodalījumā Nr. 100000194631 fiziskai personai pieder būves 1/3 domājamā daļa, VNĪ nav pamata atteikt izskatīt ierosinājumu, pamatojoties uz Ministru kabineta 2011. gada 1. februāra noteikumu Nr.109 “Kārtība, kādā atsavināma publiskas personas manta” 8.7.  punktu."  Vienlaikus anotācijas 6. lapaspusē sniegta informācija, ka, izvērtējot faktiskos un tiesiskos apstākļus, kā arī ievērojot samērīguma principu un lietderības apsvērumus, kopsakarā ar Ventspils pilsētas domes sniegto informāciju, proti, ka 2018. gada 24. jūlijā ēka, kura atradās uz valsts zemes vienības, neatgriezeniski gāja bojā ugunsgrēkā (dabā uz valsts zemes vienības vairs neatrodas būves), kā arī ņemot vērā, ka valsts zemes vienība ir nepieciešama Ventspils pilsētas pašvaldībai tās autonomo funkciju īstenošanai, tādejādi sakārtojot pilsētas ainavu un izveidojot visai sabiedrībai pieejamu publisku autostāvvietu, VNĪ pēc rīkojuma projekta pieņemšanas sagatavos VNĪ valdes lēmumu par atteikumu nodod atsavināšanai valsts zemes vienību, jo šajā gadījumā labums, ko sabiedrība iegūst, ja tiek atteikts nodot atsavināšanai valsts zemes vienību, ir lielāks nekā atsavināšanas ierosinātāja tiesisko interešu ierobežojums.  Ņemot vērā minēto un tiesiskās skaidrības nodrošināšanai, **lūdzam anotācijā norādīt tiesību normas, uz kurām pamatojoties, VNĪ valde ir nolēmusi noraidīt anotācijā minētā būvju īpašuma 1/3 domājamās daļas īpašnieces iesniegto valsts nekustamā īpašuma Karlīnes ielā 38, Ventspilī, atsavināšanas ierosinājumu.** | **Ņemts vērā.**  Publiskas personas mantas atsavināšanas likuma 44. panta piektā daļa nosaka, ka publiskai personai piederošs apbūvēts zemesgabals, ja būves uz zemesgabala pieder citai personai, netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai.  Piemērojot tiesību normu sistēmisko un teleoloģisko interpretācijas metodi, vērtējama tiesību normas jēga kontekstā ar citām tiesību normām un pamatojoties uz lietderīgu un taisnīgu mērķi. Ievērojot iepriekš minēto un to, ka saskaņā ar Valsts pārvaldes iekārtas likumā noteikto, Latvijas Republika kā sākotnējā publisko tiesību juridiskā persona un atvasinātas publiskas personas (pašvaldības) ir organizētas vienotā hierarhiskā sistēmā, normatīvais regulējums liedz atsavināt nekustamo īpašumu, kurš nepieciešamas valsts iestādēm vai pašvaldībām to funkciju veikšanai.  Līdz ar to pēc Ministru kabineta rīkojuma par valsts nekustamā īpašuma Karlīnes ielā 38, Ventspilī, nodošanu Ventspils pilsētas pašvaldības īpašumā izdošanas, VNĪ informēs atsavināšanas ierosinājuma iesniedzēju par to, ka zemesgabals nav atsavināms minētajai personai, jo nepieciešams atvasinātai publiskai personai tās funkciju veikšanai.  Papildus VNĪ 15.02.2021. ir pieņēmusi lēmumu Nr. L/2021/69 “Par apbūvēta valsts zemesgabala Karlīnes ielā 38, Ventspilī, 1/3 domājamās daļas atsavināšanas apturēšanu Svetlanai Mitrovskai” pamatojoties uz Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 9.3.apakšpunktu, kas noteic, ka publiskas personas nekustamo īpašumu atsavināšanu atsavināšanas ierosinātājam aptur, ja var tikt apstrīdētas atsavināšanas ierosinātāja vai atsavinātāja īpašuma tiesības. Minētais lēmums ir pieņemts, pamatojoties uz to, ka Ventspils pilsētas zemesgrāmatas nodalījumā Nr.100000194631 II daļas 2.iedaļā vērsta 1930,64 EUR piedziņa uz fiziskai personai piederošās būves domājamo daļu, piedzinējs: Ventspils pilsētas pašvaldība.  Ņemot vērā iepriekš minēto ir precizēts Rīkojuma projekta anotācijas I.sadaļas 1.punkts, papildinot to ar atsauci uz Publiskas personas mantas atsavināšanas likuma 44.panta piekto daļu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 9.3.apakšpunktu. | *Precizējumus anotācijā lūdzam skatīts precizētajā dokumentā* (pasvītroti). |
| 2. | *Rīkojuma projekta anotācija* | Anotācijas I sadaļas 2. punkta 7. lapaspusē sniegts skaidrojums, ka saskaņā ar Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 11. punktu, lai dzēstu būves no zemesgrāmatas vai NĪVKIS, ja konkrētai būvei nav saglabājies neviens konstruktīvais elements un teritorija ir sakārtota, zemes vai būves īpašniekam vai, ja tāda nav, tiesiskajam valdītājam, vai lietotājam jāvēršas būvvaldē ar lūgumu izdot izziņu par būves neesamību dabā. Ventspils pilsētas pašvaldība, saskaņā ar Ministru kabineta noteikumu Nr. 263 “Kadastra objekta reģistrācijas un kadastra datu aktualizācijas noteikumi” 150. punktā noteikto, pārņemot zemes vienību Karlīnes ielā 38, Ventspilī, īpašumā, pamatojoties uz pašvaldības būvvaldes izdotu dokumentu, kas apliecina būves neesamību apvidū, vai pamatojoties uz pašvaldības būvvaldes izdotu dokumentu, kurā apliecināts, ka NĪVKIS reģistrētais kadastra objekts saskaņā ar normatīvajiem aktiem, kas nosaka būvju klasifikāciju, nav uzskatāms par būvi varēs ierosināt būvju dzēšanu no NĪVKIS un veikt nepieciešamās darbības Ventspils pilsētas zemesgrāmatas nodalījuma Nr. 100000194631, kurā reģistrētas būves slēgšanai.  Ņemot vērā minēto, lūdzam anotācijā skaidrot, kāpēc valsts akciju sabiedrība "Valsts nekustamie īpašumi" kā valsts zemesgabala Karlīnes ielā 38, Ventspilī, pārvaldītāja saskaņā ar Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 11. punktu neveic nepieciešamās darbības pašvaldībai nododamā valsts nekustamā īpašuma sakārtošanai un attiecīgo būvju dzēšanai no zemesgrāmatas un Nekustamā īpašuma valsts kadastra informācijas sistēmas | **Ņemts vērā.**  Ņemot vērā Ventspils pilsētas domes arhitektūras un pilsētbūvniecības nodaļas būvniecības administratīvās inspekcijas 2019.gada 9.decemba izziņu Nr.BIS-BV-23.1-2019-1667 par būvju neesību, **būves (būvju kadastra apzīmējumi 2700 001 1712 003; 2700 001 1712 004) no Valsts zemes dienesta Nekustamā īpašuma valsts kadastra informācijas sistēmas datiem ir dzēstas 2021.gada 3.februārī.**  Finanšu ministrija (valsts akciju sabiedrība “Valsts nekustamie īpašumi”) ar 2021. gada 26. janvāra vēstuli Nr.2/9-3/972 atkārtoti ir vērsusies pie Ventspils pilsētas domes Arhitektūras un pilsētbūvniecības nodaļas ar lūgumu izvērtēt vai uz valsts zemes vienības dzīvojamās mājas Karlīnes ielā 38, Ventspilī, fragmenti ir kvalificējami kā ēka un izsniegt izziņu par būves ar kadastra Nr.2700 001 1712 001 neesamību.  Ventspils pilsētas domes Būvniecības administratīvā inspekcija ar 12.02.2021. vēstuli Nr.BIS-BV-5.28-2021-742 informē, ka ņemot vērā to, ka inspekcijai nav informācijas par to, ka faktiskie apstākļi Karlīnes ielā 38, Ventspilī, būtu mainījušies, atbilde ir sniegta BAI 2019. gada 9. decembra lēmumā NR.BIS-BV-5.28-2019-2311, kurā norādīts, ka inspekcija nav tiesīga izsniegt izziņu par dzīvojamās mājas neesību, jo dzīvojamā māja ir nojaukta tikai daļēji, respektīvi, iepriekš minētās ēkas nojaukšana veikta līdz pamatu līmenim, saglabājot ēkas pamatu konstrukcijas.  Ievērojot praksē iedibināto kārtību, ka turpmākās darbības ar nekustamo īpašumu veic tā institūcija, kurai nekustamais īpašums ir nepieciešams tās funkciju izpildei, kā arī ņemot vērā, ka ir uzsākts piedziņas process uz būvju nekustamo īpašumu par labu Ventspils pilsētas domei, valsts akciju sabiedrība “Valsts nekustamie īpašumi” ar 18.12.2020. vēstuli Nr. 2/9-3/11499 ir lūgusi Ventspils pilsētas domi apliecināt, ka tā neiebilst pēc zemesgabala pārņemšanas no valsts veikt nepieciešamās darbības uz zemes vienības esošo būvju sastāva sakārtošanai publiskajos reģistros, proti, ierosināt būvju dzēšanu no zemesgrāmatas un Nekustamā īpašuma valsts kadastra informācijas sistēmas.  Ventspils pilsētas dome ar 11.06.2021. vēstuli Nr.1-46/6192-9 sniedz apliecinājumu, ka ir gatava, pēc valstij piederošās zemes vienības Karlīnes ielā 38, Ventspilī pārņemšanas Ventspils pilsētas pašvaldības īpašumā, normatīvajos aktos noteiktajā kārtībā veikt nepieciešamās darbības uz minētās zemes vienības esošo būvju sastāva sakārtošanai publiskajos reģistros, proti, būvju dzēšanai no Nekustamā īpašuma valsts kadastra informācijas sistēmas un zemesgrāmatas. | *Precizējumus anotācijā lūdzam skatīts precizētajā dokumentā*. |

Atbildīgā amatpersona: VAS “Valsts nekustamie īpašumi” izpilddirektors

Ojārs Valkers\_\_\_\_\_\_\_\_

(paraksts)

Tiesību aktu daļas vecākā juriste

[vita.bruzas@vni.lv](mailto:vita.bruzas@vni.lv)